Aulas baleiras nos colexios e institutos de Redondela\nPolítica • 9/03/2017\nO alumnado secunda masivamente unha folga no ensino que está a ter pouco seguimento entre o profesorado e que busca a derrogación da LOMCE e a reversión dos recortes no ensino. Nos institutos de Redondela o seguimento foi masivo entre os rapaces, xa que en torno a un 90% non acudiron aos centros educativos nesta xornada. Algo menor a participación nos colexios, nos que o paro situouse en torno ao 70/80% con máis seguimento en centros como o Alexandre Bóveda, Santa Mariña e Cedeira. Menor repercusión está a ter o paro entre o profesorado, cun seguimento nos centros de Redondela en torno a un 20%, agás en Cedeira e Santa Mariña, colexios nos que esa participación chegou ao 50 e 40% respectivamente.\nNos institutos o seguimento foi masivo entre os rapaces, xa que en torno a un 90% non acudiron aos centros educativos na xornada de hoxe. Os institutos de Redondela, tanto o Mendiño, Pedro Floriani como o San Simón e o instituto de chapela estaban hoxe coas aulas practicamente baleiras. Máis rapaces nos colexios, aínda que tamén secundaron maioritariamente a protesta os alumnos do Colexio Santa Mariña e Cedeira, en torno a un 90% ou no Alexandre Bóveda onde un 96% do alumnado ausentouse das aulas, asistindo a clase tan só 16 alumnos dun total de 219.\nNos colexio Santo paio de Abaixo en Reboreda, en Porto Cabeiro e en Laredo o seguimento foi dun 80% e en torno a un 70 situouse a participación nos colexios de Outeiro das Penas e Igrexa. Menor foi a participación en Quintela, onde secundaron a protesta o 60% dos alumnos.\nPouco seguimento pola contra entre o profesorado con cifras que roldan o 20% na maior parte dos colexios e institutos. Menor participación entre os docentes dos Instituto San Simón, centro no que tan só un 10% do profesorado secundou a protesta, mentres que no resto dos institutos a porcentaxe varía entre un 20 e un 30%.\nNos colexios o seguimento foi importante no Centro de Cedeira, onde o 50% do profesorado secundou a folga e no Colexio Santa Mariña onde foron 13 os profesores que decidiron facer folga dun total de 32 (en torno a un 40%), un 30% tamén se sumou a protesta no Alexandre Bóveda mentres que no resto dos centros a participación reduciuse a menos dun 20% do profesorado.\nEsta é a segunda folga xeral na educación en catro anos, a última foi en 2013, e é a primeira con Íñigo Méndez de Vigo como ministro de Educación.


Política de Protección de Datos – Colegios La Salle\nA Dirección / Órgano de Goberno de HERMANOS DE LAS ESCUELAS CRISTIANAS – DISTRITO ARLEP (en diante, o responsable do tratamento), asume a máxima responsabilidade e compromiso co establecemento, realización e mantemento da presente Política de Protección de Datos, garantindo A mellora continua do responsable do tratamento co obxectivo de alcanzar a excelencia en relación co cumprimento do Regulamento (UE) 2016/679 do Parlamento Europeo e do Consello, de 27 de abril de 2016, relativo á protección das persoas físicas no que respecta ao tratamento de datos persoais e á libre circulación destes datos e polo que se derroga a Directiva 95/46/CE (Regulamento xeral de protección de datos) (DOUE L 119/1, 04-05-2016), e da normativa española de protección de datos de carácter persoal (Lei Orgánica, lexislación sectorial específica e as súas normas de desenvolvemento).\nA Política de Protección de Datos de HERMANOS DE LAS ESCUELAS CRISTIANAS – DISTRITO ARLEP descansa no principio de responsabilidade proactiva, segundo o cal o responsable do tratamento é responsable do cumprimento do marco normativo e xurisprudencial que goberna dita Política, e é capaz de demostralo ante as autoridades de control competentes.\nEn tal senso, o responsable do tratamento rexerase polos seguintes principios que deben servir a todo o seu persoal como guía e marco de referencia no tratamento de datos persoais:\nLicitude, lealdade e transparencia: os datos persoais serán tratados de xeito lícito, leal e transparente en relación co interesado.\nLimitación da finalidade: os datos persoais serán recolleitos con fins determinados, explícitos e lexítimos, e non serán tratados ulteriormente de xeito incompatible cos devanditos fins.\nMinimización de datos: os datos persoais serán axeitados, pertinentes e limitados ao necesario en relación cos fins para os que son tratados.\nIntegridade e confidencialidade: os datos persoais serán tratados de tal xeito que se garanta unha seguridade axeitada dos datos persoais, incluída a protección contra o tratamento non autorizado ou ilícito e contra a súa perda, destrución ou dano accidental, mediante a aplicación de medidas técnicas ou organizativas apropiadas.\nInformación e formación: unha das claves para garantir a protección dos datos persoais é a formación e información que se facilite ao persoal involucrado no tratamento dos mesmos. Durante o ciclo de vida da información, todo o persoal con acceso aos datos será convenientemente formado e informado sobre as súas obrigas en relación co cumprimento da normativa de protección de datos.\nA Política de Protección de Datos de HERMANOS DE LAS ESCUELAS CRISTIANAS – DISTRITO ARLEP é comunicada a todo o persoal do responsable do tratamento e posta a disposición de todas as partes interesadas.\nEsta Política será revisada pola Dirección / Órgano de Goberno de HERMANOS DE LAS ESCUELAS CRISTIANAS – DISTRITO ARLEP, tantas veces como se considere necesario, para axeitarse, en todo momento, ás disposicións vixentes en materia de protección de datos de carácter persoal


Os socialistas solicitan á Xunta a contratación de 3 médicos no Centro de Saúde de Baralla - LUGOXA\nO portavoz de Sanidade do Grupo Socialista, Julio Torrado, vén de presentar unha serie de iniciativas parlamentarias para reclamarlle á Xunta que contrate aos 3 médicos previstos no Centro de Saúde de Baralla. Actualmente a localidade só ten cubertos 2 dos 3 cupos previstos, ademais de que “existen situacións nas que nin sequera as dúas prazas están cubertas porque non se substitúen as vacacións, libranzas ou baixas”.\nO responsable socialista alerta de que “este sistema collido con pinzas dificulta a mellor calidade posible da atención primaria, impedindo a continuidade na relación médico – paciente e a dispoñibilidade de atención e seguimento dos pacientes”. Reclámalle ao goberno galego que volva contratar o facultativo vacante dende a xubilación dun dos profesionais, e que lle notifique ao Concello de Baralla o volume de cupos establecidos na actualidade para o dito centro de saúde.\nTorrado alerta de que “unha vez superada a emerxencia sanitaria, e a pesares da lóxica vixilancia ante os problemas que aínda perduran vencellados á covid, a asistencia sanitaria non pode ser o último sistema que recupere unha racional normalidade de funcionamento”.\nLogo das declaracións “desazonadoras” do responsable do Sergas, que esta fin de semana apuntaba ao ano 2023 como data para recuperar a normalidade pre – pandemia, engade que “é asumible que deba ser reforzada e con maior aposta dende a administración”


353 estudantes cegos volven ás aulas en Galicia - ValmiñorTV\nInicioGALEGO353 estudantes cegos volven ás aulas en Galicia\nUn total de 353 estudantes cegos ou con discapacidade visual grave de Galicia regresan nestes días ás aulas e para garantir a súa absoluta normalización, un total de 19 profesoras e profesores encargaranse de ofrecer unha atención educativa individualizada en función das necesidades de cada estudante.\nMáis do 99% deste alumnado estuda en centros educativos ordinarios, nos que contan co apoio dos Equipos Específicos de Atención ás persoas con discapacidade visual, froito do convenio de colaboración entre a ONCE e Xunta de Galicia.\nEstas 19 profesoras e profesores (13 de ONCE e 6 da Xunta) son os profesionais de referencia ou coordinadores do Plan Individual de Atención Educativa do alumno ou alumna asignado en cada zona, cunha cobertura que arranca co nacemento -cun programa de atención temperá- e segue coa Educación Infantil, Primaria e Secundaria Obrigatoria, Formación Profesional, Bacharelato e Universidade, e mesmo na etapa adulta se se trata de estudos regrados.\nDesta maneira, no curso que agora se inicia, 2019/20, a súa actividade dará cobertura a eses 353 estudantes cegos e con discapacidade visual severa de Galicia, entre os que se inclúen os alumnos con sordocegueira ou outras discapacidades asociadas á visual.\nPor nivel educativo, repártense da seguinte maneira: 59 escolares comezan a Educación Infantil; 80 están escolarizados en Educación Primaria; 58 chegaron á ESO -Educación Secundaria Obrigatoria-; 19 cursan Bacharelato; 21 prepáranse na Formación Profesional; 49 incorpóranse á Universidade; e 67 están inscritos noutro tipo de ensinos.\nO labor dos Equipos Específicos está coordinada desde o Centro de Recursos Educativos (CRE) que a ONCE ten na cidade de Pontevedra.\nA tarefa da profesora ou do profesor consiste en valorar ao alumnado e elaborar unha proposta de intervención aplicada individualmente. Isto require a coordinación con outros profesionais, tanto pertencentes á ONCE (Técnico de Rehabilitación, Instrutor en tiflotecnoloxía e braille, Psicólogo, Pedagogo, Monitor de lecer e tempo libre, Coordinador de Animación Sociocultural e Promoción Deportiva, Traballador Social, e/ou os especialistas nas áreas de especial dificultade como Matemáticas, Música, Educación Física, Ciencias, Tecnoloxía, etc.), como pertencentes á Xunta (orientadores, mestres en pedagoxía terapéutica, titores de aula ou especialistas, etc.).\nEn función das necesidades do alumnado, a atención prestada pode variar: desde o seguimento, asesoramento e orientación ao Centro Escolar onde se escolariza o estudante, a unha intervención directa co alumnado para garantir a súa inclusión tanto dentro como fose da aula, tanto en aspectos académicos como relacionados co social (recreo, deporte, lecer e tempo libre).\nEn función das necesidades, o desprazamento aos centros onde se escolariza o alumnado con cegueira ou deficiencia visual é imprescindible para poder levar a cabo as súas actuacións, un labor habitual destes profesionais que se coñecen ás veces como mestres itinerantes, con visitas diarias, semanais, quincenais ou trimestrais, en función das necesidades.\nAs áreas de intervención son moi diversas e arrancan cos primeiros anos e as instrumentais básicas (alfabetización e ensino do sistema braille) para percorrer o uso da tecnoloxía (adaptada en cada caso), autonomía persoal (orientación e mobilidade), competencia social, axuste á discapacidade, estimulación visual, adaptación de materiais de todo tipo, información e dotación de recursos e materiais, transcrición de textos a braille ou son, etc.\nO labor dos profesionais dos Equipos Específicos, froito dos convenios de colaboración entre a ONCE e a Xunta de Galicia, non só desenvólvese co alumnado e os centros onde se matriculan, senón tamén coas familias deste alumnado, prestando información sobre as necesidades e capacidades dos seus fillos e fillas, así como do traballo que se está realizando, achegando os recursos humanos e materiais necesarios para que a inclusión deste alumnado sexa unha realidade, tamén desde casa.\nA inclusión do alumnado con cegueira ou discapacidade visual no ámbito escolar é unha realidade na que toda a comunidade educativa está inmersa. Por iso, é necesario que os recursos didácticos e ferramentas tecnolóxicas utilizadas nos centros respecten os principios de accesibilidade e deseño para todos.


O CEIP Xesús San Luís Romero e o IES Álvaro Cunqueiro gañan o concurso-exposición Letras Galegas\nO CEIP carballés fíxose co premio na categoría de infantil e primaria coa mostra “Antonio Fraguas, con A de agarimo e F de folclore”, en tanto que o IES vigués obtivo co traballo “Insuela” o galardón na categoría que inclúe o resto dos centros educativos\nPolítica Lingüística distribuirá as exposicións, acompañadas de cadansúa guía didáctica, por máis de 2000 puntos de Galicia e do exterior\nSantiago de Compostela, 13 de marzo de 2019.- O CEIP Xesús San Luís Romero de Carballo (A Coruña) e o IES Álvaro Cunqueiro de Vigo (Pontevedra) fixéronse cos premios do Concurso-Exposición Letras Galegas 2019 que, como cada ano, convocaron a Secretaría Xeral de Política Lingüística da Consellería de Cultura e Turismo e a Dirección Xeral de Educación, Formación Profesional e Innovación Educativa da Consellería de Educación, Universidade e Formación Profesional. Así o recollen desde onte o Portal da Lingua Galega e o Portal Educativo. O centro carballés, vencedor deste certame por segunda vez, obtivo o galardón na categoría de infantil e primaria polo seu traballo “Antonio Fraguas, con A de agarimo e F de folclore”, en tanto que o instituto vigués, coa exposición “Insuela”, resultou gañador na categoría de centros de educación secundaria obrigatoria e bacharelato, formación profesional e restantes centros de ensinanzas especiais, ensinanzas deportivas e ensinanzas de idiomas. O certame escolar conta un ano máis coa colaboración de Feiraco.\nOs dous centros educativos gañadores recibirán cadanseu premio en metálico por importe de 2000 euros, mentres que o profesorado implicado no deseño e posta en marcha das exposicións seleccionadas obterá unha certificación de premio de innovación educativa equivalente a 20 horas de formación (30 no caso do coordinador ou coordinadora do proxecto). Ademais, as dúas coleccións de 10 carteis que integran cada unha das mostras e as súas correspondentes guías didácticas imprimiranse e distribuiranse en máis de 2000 puntos de Galicia e do exterior. O obxectivo desta difusión é achegarlle ao alumnado, á sociedade galega, á colectividade emigrante e ao estudantado de galego no estranxeiro a figura de Antonio Fraguas Fraguas, a súa obra e o tempo que lle tocou vivir.\nAdemais, nas vindeiras semanas os dous proxectos gañadores estarán a disposición do público no Portal da Lingua Galega, a canda outros materiais especialmente elaborados para conmemorar o 17 de maio.\nO Concurso-Exposición Letras Galegas forma parte da programación institucional que a Xunta de Galicia vai desenvolver nas vindeiras semanas en honra de Antonio Fraguas Fraguas, a quen se lle dedicará o vindeiro 17 de maio, e que pode consultarse en páxina web.\nCoidado estético, TIC e modernidade\nO xurado encargado de resolver o Concurso-Exposición Letras Galegas 2019 optou na categoría de infantil e primaria pola proposta “Antonio Fraguas, con A de agarimo e F de Folclore” por plasmar a vida e a obra do intelectual galeguista a través dun “harmonioso conxunto de carteis en que o coidado estético se combina co emprego das tecnoloxías da información e da comunicación” para ofrecer unha imaxe de Fraguas como “docente e estudoso” e para destacar na súa traxectoria “os valores de bondade, xenerosidade e, sobre todo, amor pola cultura e polas tradicións galegas”.\nEn canto á proposta do IES Álvaro Cunqueiro, “Insuela”, o xurado destacou “a perfección técnica”, que “se conxuga coa modernidade” nunha serie de carteis que mostran “a traxectoria vital e o legado intelectual de Antonio Fraguas -unha obra dignificadora da cultura popular e das tradicións galegas a través de disciplinas diversas como a etnografia, a xeografía ou a historia- de forma parella ás circunstancias que condicionaron o devir histórico da Galicia do século XX”.


O DiEM, Movemento pola Democracia en Europa, condena rotundamente o acordo preliminar alcanzado na noite de onte (7 de marzo) durante o cumio da Unión Europea, de acordo co cal milleiros de refuxiados europeos serán devoltos a Turquía.\nO DiEM considera este acordo vergoñento e contrario ás leis e tratados internacionais, entre eles a Carta de Dereitos Fundamentais da Unión Europea (art. 19, “Prohíbense as expulsións colectivas”) e a Convención Internacional sobre protección dos dereitos de todos os traballadores migratorios e os seus familiares.\nO feito de poñer sobre a mesa un acordo así socava máis aínda a integridade e a alma dunha Unión que antes mostraba máis confianza na súa adhesión do humanismo, na súa proclamación da solidariedade e na procura dunha prosperidade compartida.\nDe completarse este acordo con Ankara, Europa estará enviando unha mensaxe aterradora ao resto do mundo: que os homes, mulleres e nenos que lograron sobrevivir á alta mar e aos horrores da guerra, independentemente do seu estatus ou idoneidade como receptores de asilo, non son benvidos en Europa.\nApelamos aos europeos e aos seus representantes electos para que rexeiten todos e cada un dos intentos que permitan á UE trocar vidas humanas e principios humanistas básicos por intereses retrógrados, estreitos e nacionalistas.\n8 de marzo do 2016\nDiEM, Movemento pola Democracia en Europa\nFonte: (Yanis Varoufakis): http://yanisvaroufakis.eu/2016/03/08/diem-statement-condemning-european-summits-preliminary-accord-to-expel-refugees-to-turkey/


12 Decembro 2014 11:41\nAres acollerá durante a xornada de mañá a que será a súa primeira edición da Feira do Viño. A iniciativa, organizada pola asociación de hostalería local Asemares e Bodegas y Vinos de Ferrolterra, conta coa participación do Concello, que prestou a súa colaboración a este evento co que se pretende difundir o coñecemento do mundo do viño e impulsar a hostalería e turismo na zona.\nA cita de mañá, desenvolverase no pavillón municipal de Ares e contará coa presenza de máis de dez bodegas que presentarán os seus produtos aos asistentes, que poderán disfrutar probando viños de diferentes denominacións, ademais de pinchos para acompañar os caldos que se degusten.\nO horario da Feira será de 12.00 a 15.00 horas e de 18.30 a 21.00 horas. O prezo é dun euro por consumición, para o que haberá que mercar tickets por este valor, que poden adquirirse por anticipado nos locais da asociación de hostaleiros e mañá tamén no propio pavillón. As consumicións son unha por boleto habendo algunha que requira de dous.\nA iniciativa, coa que se pretende congregar a numeroso público, contará coa presenza, ademais dos organizadores, do alcalde, Julio Iglesias, e o concelleiro de Cultura, Eugenio Fernández.


Sistema operativo - Desgalipedia\nO sistema operativo é un software desenvolvido para controlar, ademais da vontade do usuario, todo o seu computador, teléfono intelixente ou tableta.\n2 Lista de SOs\n3 Proxecto: solución final para crear o SO definitivo\nEn teoría, os sistemas operativos "listos para o porteiro" non deberían existir, xa que para falar coa computadora xa hai C, polo que podes facer un bo intento no sistema operativo. O problema é que a maioría da xente non ten tempo (ou simplemente ten menos capacidade cun teclado que DONKEY KONG) para pasar dous anos programando e chegando a executar unha liña de comandos (que non recoñece os comandos), e menos a quedarse con outros cinco. anos para programar un editor de texto e poder escribir "equisdé" nel. Existen sistemas operativos para cubrir esta carencia/preguiza do ser humano e permiten así a todo o mundo escribir "equisdé" nun editor de texto en só dous minutos (dez, se emprega un procesador antes de Pentium II ou toques en vez de mans).\nLista de SOs[editar]\nOs mellores sistemas están na categoría de Mac OS e da familia Linux, algúns dos cales están pouco elaborados proceden de MS-DOS para a versión completa de Windows Vista Hiper Blaster OS.\nNalgúns casos, o sistema operativo supera as túas expectativas.\nWindows: a principal causa do holocausto nuclear, este sistema pode bloquear internet de todo o mundo ademais de roubar o seu contrasinal bancario. Amplamente usado en servidores (servidor malo, malo!)\nMac OS (Macintosh): sistema operativo empregado por playboys, compatible con iPod, iPhone e iPolistation.\nLinux: o principal heroe do mundo. Chegou a derrotar a Windows e substituílo. Ten unha alta compatibilidade de código aberto e úsase xeralmente en servidores, mp3, mp4, mp5 e mp6.02x10²³ e en mascotas virtuais. Sistema imposible de estar errado e altamente estable. Tamén ten a súa versión descendente, o descendente de FreeBSD, na que fai que o seu PC estea posuído por software dende o máis profundo.\nGoogle OS: Sistema operativo que ten a interface de Windows + o prezo de Mac OS + a compatibilidade e estabilidade de Linux. Gran competidor de Linux.\nAmiga OS: sistema operativo moi popular antes do lanzamento de Windows 95, 2000, hoxe é máis errado que linux!\nDesgalipedia OS: sistema operativo descoñecido, actualmente en desenvolvemento con propostas para ser o peor sistema operativo do mundo.\nProxecto: solución final para crear o SO definitivo[editar]\nO mellor sistema operativo do mercado.\nVeña, non se lle ocorreu isto a Hitler?\n— Calquera tipo sen cerebro sobre a súa ijnoransia sobre o último plan de dominación mundial.\nUn certo tipo anónimo escribiu unha carta a case todas as empresas creadoras de SO ameazando coa súa inminente destrución, desaparición e posterior sodomización a mans do mesías de Monesval e do propio CyberJesus. Esta carta incluía un pequeno plan que se cre que foron realizados polos individuos mencionados anteriormente. Cancelouse tras a morte do cerebro detrás desta operación. En homenaxe á súa morte, a intelixibilidade do texto do plan transcribiuse e publicouse aquí.\n1- Executa "formato" en Bill Gates e todos os seus subordinados subordinados.\n2- Execute "rm -rf" en Richard Stallman e Linus Torvalds para rematar o proxecto GNU.\n2.1- Opcional: matar a todos os programadores que estean implicados no desenvolvemento de calquera distro (é suficiente a colocación dunha bomba nuclear de 1.200 megatons en calquera parte do mundo).\n3- Mata... calquera que sexa o programador xefe da empresa Apple Computers. Despois, mata o resto dos programadores.\n4- Chegue unha moza aos frikis para que non se dediquen a continuar co desenvolvemento de ningún destes SO creando versións piratadas (e polo tanto máis falsas que unha moeda de tres euros).\n5- Formatee todos os discos duros existentes.\n6- Instale a última versión de SO-1 en cada un dos discos duros formateados no paso anterior.\nDominar o mundo inxectando un virus de lavado de cerebro mediante unha actualización sería o seguinte paso para comezar a segunda parte do plan, que busca "dominar o mundo".\n... o escritor orixinal desta sección estaba moi, moi aburrido?\n... se eliminamos Microsoft, o abuso no mundo reducirase nun 67,9765%?\n... este artigo está escrito usando un sistema operativo?\n... se non houbese sistemas operativos, non poderías ter un monopolio no software?\n... Solaris é PRO, Linux é un friki, Hurd é un idiota, Windows nonob e Macintosh é gay?\n... Windows está infectado?\n... o maldito animal Linux é gai, pero as portas das facturas son peores?\nPara os usuarios sen sentido do humor, os nerds de Galipedia (a nosa sátira autorizada) ten un artigo pouco fiable sobre: Sistema operativo.\nTraído desde "https://desgalipedia.org/index.php?title=Sistema_operativo&oldid=160235"\nA última edición desta páxina foi o 26 de maio de 2020 ás 06:56.


Fabricantes e provedores de series non tecidas de consumo médico Covid-19 - China Fábrica de series non tecidas de consumo médico Covid-19\ngorras non tecidas desbotables\nOs tapóns desbotables LIFAN fabrícanse nun ambiente limpo de 100.000 graos, procesos con materiais de primeira calidade. Antes da entrega aos nosos clientes, accédese a todos os produtos mediante un rigoroso proceso de control de calidade certificado polo sistema de xestión da calidade ISO 9001 e ISO13485, para garantir a máxima calidade. LIFAN ofrece unha completa solución OEM de tapóns desbotables para diferentes aplicacións. Os nosos tapóns fabrícanse con rigorosas especificacións baixo estritos controis de proceso e montados mediante automatización para garantir un rendemento e calidade consistentes.\nfundas de zapatos desbotables\nAs fundas desbotables LIFAN fabrícanse nun ambiente limpo de 100.000 graos, procesos con materiais de primeira calidade. Antes da entrega aos nosos clientes, accédese a todos os produtos mediante un rigoroso proceso de control de calidade certificado polo sistema de xestión da calidade ISO 9001 e ISO13485, para garantir a máxima calidade. LIFAN ofrece solucións OEM completas de fundas desechables para zapatas para diferentes aplicacións. A nosa funda de calzado fabrícase segundo rigorosas especificacións baixo estritos controis de proceso e montada mediante automatización para garantir un rendemento e calidade consistentes.\nAs batas desbotables LIFAN fabrícanse nun ambiente limpo de 100.000 graos, procesos con materiais de primeira calidade. Antes da entrega aos nosos clientes, accédese a todos os produtos mediante un rigoroso proceso de control de calidade certificado polo sistema de xestión da calidade ISO 9001 e ISO13485, para garantir a máxima calidade. LIFAN ofrece solucións OEM completas de batas desbotables para diferentes aplicacións. As nosas batas fabrícanse con rigorosas especificacións baixo estritos controis de proceso e montadas mediante automatización para garantir un rendemento e calidade consistentes.


Manuel Baltar e Francisco Marín visitan as obras da ponte sobre o río Airoa\nDeputación de Ourense e CHMS achegan a partes iguais o investimento para a reconstrución da infraestrutura, 116.900 euros.\nOurense, 17 de setembro de 2015.- O presidente da Deputación de Ourense, Manuel Baltar, e o presidente da Confederación Hidrográfica Miño-Sil (CHMS), visitaron esta mañá as obras de construción da ponte sobre o río Airoa no Concello dos Blancos. Os traballos da obra consistiron na construción dun paso sobre o río Airoa para dar continuidade á estrada municipal que une as poboacións dos Blancos e Nóveas, debido ao mal estado no que se atopaba a infraestrutura polas continuas crecidas do caudal, que afectou á seguridade estrutural do mesmo, ademais de dificultar o seu tránsito polas gretas que presentaba a vía. Desta maneira, construíuse un novo pontón sobre o río na confluencia deste coa estrada municipal, adaptado ás características de desaugadoiro establecidas no plan hidrolóxico.\nEste proxecto de reconstrución da ponte no municipio dos Blancos foi financiado por ambas entidades que achegaron cada unha delas o 50% do importe total da obra, que ascendeu a 116.900 euros. Con esta actuación dáse continuidade a unha vía pública que facilita o paso entre os veciños e veciñas dos Blancos e de Nóveas que actualmente non podían empregar esta infraestrutura debido as condicións que presentaba.\nPáxina 582 de 847


Debates de prestidixitadores - La Opinión A Coruña\nDebates de prestidixitadores\nxosé manuel pereiro 09.09.2017 | 00:58\nSempre me pasa o mesmo. Teño menos forza de vontade que un fanático dun club de fútbol que xura non volver ao estadio despois dun partido desastroso do seu equipo. Entre o ronsel de xuramentos rotos que deixo tras de min, varios teñen que ver coa miña firme decisión de non castigalos neste espazo comentando o que todos comentamos. Creo que ata os viciosos da opinión allea como vostedes teñen dereito ao descanso. O último episodio pasou hoxe, onte para vostedes, no límite mesmo de ter que comezar a escribir isto. Estaba ferreamente determinado a non tocar o tema catalán, non porque non teña nada que dicir -calquera ten algo que dicir, como se pode ver e oír-, senón porque xa me sae polas orellas, así en coloquial e en confianza.\nNon obstante, crebouse a miña vontade ao escoitar na terraza dun bar o debate sobre o asunto entre uns parroquianos. Non eran precisamente catedráticos de dereito constitucional, nin periodistas prestixiosos ou prestidixitadores (deses que escamotean a realidade nas mangas e meten cousas nos petos). Eran xente normal, traballadores, como se podía deducir porque algún tiña un niqui que parecía corporativo e porque falaban en galego. E, con distintos puntos de vista, mantiñan un debate moito máis sensato e ordenado que os que se escoitan na maioría dos medios, e o que dicían, sen ser contribucións teóricas de altura, non constituían un insulto consciente á intelixencia como adoitan ser as declaracións dos cargos políticos e dos intelectuais de garda. No pouco que escoitei, por exemplo, ninguén dixo que o de Cataluña era como a pederastia ou a escravitude, como dixo na televisión un señor que escribe libros. O máis bravo que oín foi algo así como: "o que está claro é que cando lle dicían aos vascos que se podían conseguir as cousas polas boas era como o que lle di a unha rapaza que a quere para levala á cama".\nO que non escoitei foi debate ningún nos medios, polo menos coa intensidade do outro, sobre ese anuncio como de esguello que se fixo oportunamente nas últimas horas de que só imos recuperar a cuarta parte dos milleiros de millóns de euros que custaron os rescates bancarios, eses que todas as nosas autoridades garantes das esencias democráticas aseguraron que non ían custar un can. Debía ser que todos os lotes de conversas estaban xa adxudicados e as partillas feitas. O que me levou a reflexionar sobre que estamos facendo niso que algúns chaman os Medios -así, como para inflarlle a importancia-. Se estamos proporcionando argumentos ou munición, se aportando claridade ou embarrando o xogo, sexa en contra ou a favor. Non xa hinchando el perro, que se dicía no vello argot gremial, senón enchéndoo de fogos de artificio para que estoupe e distraia ao público, sen importar o fedor nin o sangue.\nPorque xa me gustaría a min escoitar a conversa dos parroquianos do niqui corporativo sobre 40.000 millóns de euros perdidos que houbo que sacar da educación, da sanidade, do fondo das pensións, para encher o buraco cavado por uns mangantes que eran por riba os que dicían como había que facer as cousas. Soamente se tivesen a cabeza a cuarta parte de chea de discursos diso como a teñen do asunto catalán.\nTodos los obispos chilenos presentan su renuncia al Papa por los casos de pederastia


A edil Silvia Cameán.\nA Concellería de Xustiza Social e Coidados destina 50.000 euros á subvención de actividades e proxectos de promoción e reinserción social que leven a cabo entidades ou agrupacións sen ánimo de lucro da cidade no presente ano. A convocatoria de axudas, que se resolverá por concorrencia competitiva, está aberta ata o vindeiro 9 de maio. A edil de Xustiza Social e Coidados, Silvia Cameán, explica que esta liña de axudas "busca fortalecer e apoiar as accións que as entidades sociais da cidade teñen en marcha, así como abrir novas opcións para proxectos que avancen nunha sociedade máis igualitaria na Coruña".\nAs entidades sociais que queiran optar a estas subvencións deberán presentar unha memoria explicativa de cada unha das actividades solicitadas, acompañada dun orzamento das mesmas e a restante documentación que se especifica nas bases. Cada proxecto pode optar a un máximo de 8.000 euros de axuda, que non deberán supoñer máis do 80% do custo do mesmo. O 20% restante deberá ser aportado pola entidade. A valoración dos proxectos suporán un 90% do total das puntuacións, mentres que o 10% restante corresponde á criterios referidos á entidade. Deste xeito, terase en conta o contido e a calidade da memoria, a transversalidade de xénero no proxecto e a súa tipoloxía, aspecto no que se primarán as iniciativas de inclusión social para a cobertura de necesidades básicas por riba doutras actividades enfocadas á difusión ou sensibilización. Tamén se puntuará segundo o perfil das persoas beneficiarias do proxecto, a súa complementariedade cos traballos dos servizos municipais, a súa duración e o uso de lingua galega e inclusiva.\nAs bases da convocatoria especifican que serán gastos subvencionables as contratacións necesarias para o desenvolvemento do proxecto, cos límites indicados, así como outros custes de funcionamento da entidade, directos ou indirectos, que estean directamente relacionados ou sexan necesarios para levar a cabo a iniciativa.


Os xenes aforradores da alimentación | Consumer\nOs xenes aforradores da alimentación\nEn condicións de fame negra, un conxunto de xenes actívanse co obxectivo de garantir a administración de reservas enerxéticas no organismo humano\nUn artigo recente aparecido na revista Nature cuestiona que a diabetes non insulinodependiente ou tipo 2 sexa una enfermidade da civilización moderna e contempla a posibilidade, en cambio, de que obedeza a causas xenéticas. A existencia dos chamados «xenes aforradores», segundo o traballo publicado, podería carrexar a súa aparición en tempos de abundancia en segmentos de poboación predisposta.\nO traballo publicado en Nature (203: 599-602; 2003) detalla que existen no mundo certas áreas cunha elevadísima proporción de diabéticos tipo 2, cuxa enfermidade non é imputable a malos hábitos alimenticios senón a unha anomalía xenética. Cítase como exemplo aos habitantes da illa de Nauru, no Pacífico tropical, que nun 50% padece diabetes. A hipótese evolutiva que Jared Diamond (UCLA) formula na prestixiosa publicación especula coa existencia de certos «xenes aforradores» que favorecen a acumulación de graxa paira sobrevivir a períodos de escaseza.\nCalcúlase que hai un total de 150 millóns de diabéticos tipo 2 diagnosticados en todo o mundo, aínda que os temores de que a cifra real de enfermos sexa moito máis elevada non son infundados. Nos países desenvolvidos está a comprobarse que por cada paciente diagnosticado hai outro que non coñece a súa diabetes, e crese que semellante proporción sería até seis veces maior nos países en desenvolvemento.\nO caso dos habitantes de Nauru é moi parecido ao dos nativos pima de Arizona (EEUU) e de Wanigela, un área urbana de Papua-Nova Guinea. Ao tentar atopar una explicación ás dimensións epidémicas da diabetes tipo 2 nestas poboacións, Diamond observou que mentres que en Europa a enfermidade adoita aparecer a partir dos 50 anos, entre os habitantes de Nauru, Wanigela ou entre os pima afecta a un gran número de mozos.\nOs investigadores aventuran a existencia de certos xenes que predisponen á diabetes tipo 2 entre os nativos estudados. Trataríase dun paquete de xenes, aos que denomina «xenes aforradores», que permitirían una utilización máis eficiente da comida e favorecerían a formación de depósitos de graxa e incrementos rápidos de peso durante os períodos de abundancia, co fin de acumular reservas paira sobrevivir a posibles fames negras posteriores. Estes xenes, de gran utilidade no pasado, na época actual conducirían á aparición de obesidade e diabetes ante unha vida colmada e sedentaria.\nOs chamados xenes aforradores poderían explicar o actual aumento de diabetes\nNauru é una illa na que historicamente foron frecuentes os episodios de fame negra, provocados polas secas que arrasaban a rexión. Con todo, en só cen anos Nauru pasou a ser una das poboacións coa renda per cápita máis elevada do planeta grazas aos fosfatos extraídos das súas rocas e que se empregan como fertilizantes. Os habitantes da illa abandonaron a pesca e a agricultura, adquiriron coches, lanchas motoras e avionetas, e empezaron a levar una vida máis occidentalizada e sedentaria.\nSegundo Diamond, os habitantes de Nauru mostran una propensión moito maior que os europeos a gañar peso e a desenvolver con posterioridade a patoloxía diabética por culpa deses «xenes aforradores» aínda presentes nos seus organismos e que outras poboacións fomos perdendo ao longo de séculos de evolución. Experimentos levados a cano con ratas tamén corroboran esta hipótese, xa que os animais con xenes que predisponen á diabetes soportan mellor tamén a escaseza de alimentos.\n«A poboación de Nauru estableceuse hai moitos séculos nesta illa, tras unha travesía de varias semanas en canoa; moitos morreron de fame e sobreviviron só aqueles con predisposición xenética ao almacenamento de maiores reservas de enerxía», comenta Diamond. Curiosamente, os momentos de escaseza de alimentos que afectaron á illa durante a segunda guerra mundial tiveron un efecto similar. De novo sobreviviron só os portadores de «xenes aforradores», o que explicaría a propensión actual dos seus poboadores a sufrir obesidade e diabetes. Diamond especula tamén con que esta prevalencia actual de diabetes diminuirá nunha ou dúas xeracións, «una vez que a selección natural elimine aos portadores de tales xenes».\nEn Europa, a menor proporción de diabéticos explicaríase pola escasa exposición dos seus habitantes ás fames negras nos últimos séculos. Por tanto, a epidemia de diabetes que actualmente afecta a Nauru «podería moi ben haberse producido entre os europeos varios séculos antes da aparición do medicamento moderno».\nEsta teoría tamén axuda a comprender por que os americanos e australianos brancos son tres ou catro veces máis propensos a sufrir diabetes que os europeos dun mesma orixe étnica. Mentres que os europeos máis ricos permanecían en casa, moitos dos que se viron forzados a emigrar, que en bo número eran os que viviran en peores condicións, portaban consigo os «xenes aforradores». «É o caso dos irlandeses que fuxiron da fame negra da pataca ocorrida en 1840».\nO nome médico da diabetes, diabetes mellitus, é una mestura derivada do grego e o latín. Diabetes é una palabra grega que significa «saír con forza». Garda relación cun síntoma típico da enfermidade, como é ouriñar de forma excesiva; a auga pasa ao longo do corpo dunha persoa con diabetes coma se estivese a pasar por un sifón. Mellitus é, doutra banda, una palabra latina que significa «doce como o mel». A conxugación de ambos os vocábulos é moito menos metafórica do que puidese pensarse. Os ouriños dunha persoa con diabetes contén moito azucre (glicosa). En 1679, sen ir máis lonxe, un médico probou o sabor dos ouriños dunha persoa con diabetes e describiuna como «un líquido tan doce como o mel».\nO certo é que calquera persoa pode enfermar de diabetes tipo 2, con ou sen predisposición xenética. Una lista interminable de enfermos famosos inclúe a músicos, escritores, artistas, actores, atletas e líderes políticos. A pesar de que deben controlar coidadosamente a súa dieta e tomar determinados medicamentos, a maioría das persoas con diabetes non insulinodependiente pode levar una vida plena e activa.\nA pesar de que se describiu como una típica enfermidade do mundo civilizado, como a hipertensión arterial, a diabetes é coñecida desde séculos. No ano 1500 antes de Cristo, Papyrus de Ebers describe á diabetes por primeira vez. No 400 antes de Cristo Susruta detalla todos os síntomas da enfermidade e propón una clasificación. Pero fisiopatológicamente a diabetes non se explica até 1869, cando Langerhans describe uns «illotes» celulares no páncreas. Vinte anos máis tarde Von Mering e Minkowski describen o desencadenamiento dunha diabetes cando se neutraliza o páncreas nun modelo animal. En 1921, Banting e Best obteñen e purifican illotes de Langerhans do páncreas dun porco, inxectan a materia purificada (insulina) nun diabético e observan que o nivel de azucre no sangue diminúe sensiblemente.\nPRECAUCIÓNS DIETÉTICAS NA DIABETES\nNo corpo humano, prodúcense continuamente reaccións metabólicas. Nestas reaccións orixínanse moléculas que, á súa vez, orixinan a aparición de radicais libres. A importancia destes últimos estriba en que poden alterar a estrutura das membranas celulares, producir danos nas proteínas intracelulares, oxidar as lipoproteínas plasmáticas e acelerar o envellecemento celular.\nO organismo dispón de mecanismos antioxidantes defensivos paira combater a produción normal de radicais libres. Cando esta capacidade desbórdase por unha agresión oxidativa excesiva, prodúcese a denominada «tensión oxidativo».\nQue ten que ver a diabetes coa oxidación? A diabetes mellitus é a situación clínica que carrexa unha maior tensión oxidativo, e teoricamente pode contrarrestarse cunha inxestión proporcionada de antioxidantes na dieta. Os máis importantes son o selenio, o zinc, o magnesio, os beta-carotenos e as vitaminas E e C. Talles antioxidantes abundan sobre todo en froitas, verduras e aceites.\nRecoméndase moderación no consumo de graxas por parte dos diabéticos, porque o exceso pode conducir á obesidade e a aumentar os niveis de colesterol. Tamén é preciso regular o nivel de azucre no sangue (glucemia), polo que os alimentos que conteñen hidratos de carbono son os que haberá que controlar mellor.\nComo é sabido, conteñen hidratos de carbono os azucres e demais produtos azucarados. Por iso, débense excluír da alimentación habitual debido ao seu alto contido en hidratos de carbono e pola súa forma rápida de pasar ao sangue. Fariñas, froitas e lácteos tamén achegan un elevado contido de hidratos de carbono e o seu consumo debe ser controlado, pero as verduras e ensaladas poden consumirse de forma libre, pola súa escasísimo contido en azucres e por ser alimentos ricos en fibras.\nOllo co alcol. Se se está baixo tratamento de insulina ou con doses altas de fármacos hipoglucemiantes orais, debe subliñarse que o alcol reduce sensiblemente o azucre no sangue e pode provocar hipoglucemia. Poida que o diabético non recoñeza os síntomas precoces dunha hipoglucemia e a reacción pode ser confundida cun estado de embriaguez. A tendencia á hipoglucemia pode durar até 4-6 horas despois de beber alcol. Se o paciente analiza con regularidade o seu azucre sanguíneo, percibirá de inmediato que o seu nivel de azucre en sangue é demasiado baixo. Como evitar a hipoglucemia reactiva ao alcol? Tomando sempre alimentos coas bebidas alcohólicas, ou pouco despois. Están moi indicadas as froitas, ricas tanto en hidratos de carbono como en fibra; tamén pan integral, cereais ou galletas.\nÉ importante non saltarse nunca una comida, nin reducir bruscamente a inxestión, pois o risco de hipoglucemia é moi elevado en tales circunstancias e, volvendo ao alcol, deben evitarse as bebidas doces, como viños doces, «chupitos» ou licores. Pode ser útil mesturar ou alternar as bebidas alcohólicas con bebidas baixas en calorías. Coidado tamén coas cervexas «baixas en alcol», «sen alcol» ou «lixeiro», porque poden ter, por contra, un alto contido de azucres.\nantioxidantes bebidas alcohólicas diabetes mellitus diabetes tipo 2 genes ahorradores-gl jared diamond-gl nauru-gl